# ביג ביל ברונזי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביג ביל ברונזי (William Lee Conley Broonzy) ‏ (26 ביוני 1893 - 15 באוגוסט 1958), מוזיקאי גיטריסט אמריקני.

ביג ביל ברונזי, בין המוזיקאים הפוריים והמשפיעים ביותר במוזיקת הבלוז. ברונזי צמח מהקאנטרי בלוז והתבגר לתור סגנון השיקאגו בלוז. שיריו עוסקים בחיי האפרו-אמריקאים, ובאפליה גזעית. ברונזי ידוע בארצות הברית אולם את מרבית פרסומו רכש במסעי הופעות באירופה.

## [עריכה] השנים המוקדמות

ברונזי נולד בעיירה סקוט שבמיסיסיפי. אביו היה אריס (עם סיום העבדות במדינות הדרום רוב העבדים המשיכו לעבד את הקרקעות כאריסים).שחיפש אפשרויות פרנסה אחרות ולכן המשפחה נדדה לעיתים תכופות. כבר כנער ביל החל לעבוד לפרנסתו בנגינה בכנסייה. ב1917 נקלע ביל שלא בטובתו לעמדת גיוס לצבא ונשלח לאירופה. מלחמת העולם הראשונה עיצבה וחישלה את ביל והפכה אותו מנער לאדם מודע, מודע לזכויותיו ופחות נכון להתפשר. כשחזר, עם סיום המלחמה, לארקנסו גילויי הגזענות שבהם נתקל, והבורות של אנשי הדרום, הכעיסו וייאשו אותו כאחד. וב1920 ארז ביל ברונזי את חפציו, ופנה כמו אפרו-אמריקאים רבים צפונה לשיקאגו.

השיר - "Key to the Highway" מתמצת את הדחף שחש לעזוב.

I got a key to the highway, Yes, and I'm billed out and bound to go.

I am gonna leave ,leave here runnin' , because walking is most to slow.

## [עריכה] המעבר לשיקגו

בשיקאגו פגש ביל ברונזי מוזיקאים נוספים, מרביתם הגיעו, בדרכים אלו או אחרות, ממדינות הדרום. בין המוזיקאים שפגש היו ממפיס מיני , בלינד למון ג'פרסון ואחרים. בשיקאגו עסק ברונזי בכל מיני עבודות על מנת להתפרנס ובמקביל החל להופיע במועדונים ובארים. בתקופה זו הקליט מספר תקליטים בחברת פראמונט. מכירות התקליטים, באותה תקופה, היו נמוכות בשל השפל הגדול. אמנים רבים נגנו משיריו אך מאחר ולא היה ממש מוכר התקשה להתפרנס מכך. קשיי הפרנסה והאנונימיות המשיכו להיות מנת חלקו של ברונזי עד שבשנת 1950 סטד טורקל, חבר ומעריץ של ברונזי גילה שברונזי הוא דמות מוכרת ומוערכת מבחינה מוזיקלית באנגליה. ברונזי יצא למסע הופעות באירופה. ואף הופתע מכך שהקהל האירופאי מכיר את שיריו הכרות אינטימית.

## [עריכה] שחור, חום ולבן

האהדה וההערכה של הקהל האירופאי היו לברונזי חוויה מתקנת. ברונזי היה מאושר שהמוזיקה עברה את האוקיאנוס נקייה מההקשרים פוליטיים וחברתיים. ברונזי הרבה להתעסק בבעיות חברתיות בשיריו. אחד משיריו השנויים במחלוקת הוא שחור, חום ולבן - השיר מתאר הקושי של שחורים והאפליה כלפיהם בקבלה לעבודה בארצות הברית. שיריו המוקדמים של ברונזי מתארים את חיי האפרו-אמריקאים בדרום ארצות הברית. ברונזי הקליט גם שירי פולק וגוספל.

ב־1958 כשההשפעה שלו כזמר ויוצר מתחילה לצבור תאוצה חלה ברונזי במחלת הסרטן ונפטר. אריק קלפטון האבנים המתגלגלות וזמרים נוספים בסגנון השיקאגו בלוז המשיכו לבצע ולחדש את שיריו.

## [עריכה] קישורים חיצוניים

- All Music guide תקציר של הביוגרפיה של ברונזי כולל המלצות תקליטים.
- ביג ביל ברונזי, באתר MOOMA

מקור: http://he.wikipedia.org../../../%D7%91/%D7%99/%D7%92/%D7%91%D7%99%D7%92_%D7%91%D7%99%D7%9C_%D7%91%D7%A8%D7%95%D7%A0%D7%96%D7%99.html

קטגוריות: מוזיקאים | בלוז

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français